אברהם שלוש (כפר סבא)

הרב אברהם שלוש (1929 – כ"ט בכסלו תשפ"ב, 3 בדצמבר 2021) היה רבה של כפר סבא.

ביוגרפיה 
נולד בעיר העתיקה בירושלים לרב יוסף שלוש שהיה רב עדת המערבים בירושלים. סבו, רבי דוד שלוש, היה ראש ישיבה מפורסם במרקש, במרוקו. אחיו הרב דוד שלוש היה רבה הראשי של נתניה. למד בישיבת פורת יוסף שבעיר העתיקה עד נפילת הרובע, ואז עבר ללמוד בישיבת מרכז הרב.
במהלך 1958 התמודד הרב שלוש על משרת רב העיר כפר סבא, והיה למועמד מוביל בין 8 מתמודדים. אולם לקראת הבחירות סירבו נציגי המועצה הדתית להמשיך בהליך הבחירה ונציגי העדה הספרדית בכפר סבא הכתירו את הרב שלוש לרב של כפר סבא, בתחילת ספטמבר 1958. בנובמבר 1958 הגיע הנושא לבירור בפני מועצת הרבנות הראשית ובשנת 1959 התמנה הרב שלוש כרבה הראשי של כפר סבא. במשך יותר מעשור הוא כיהן כרב הראשי היחיד בכפר סבא, עד מינויו של הרב יעקב פנחס שיר לרב אשכנזי לצידו בתחילת שנות ה-70.

ב-16 באוגוסט 2017 הורה היועץ המשפטי לממשלה אביחי מנדלבליט על סיום כהונתו של הרב שלוש, עקב מגוריו בירושלים בניגוד לחוק מגורי רבנים במקום כהונתם, וזאת על רקע ירידה בהיקף פעילותו בגילו המתקדם.

הרב שלוש נפטר בנר חמישי של חנוכה, 3 בדצמבר 2021, ונקבר בהר המנוחות.

חיים אישיים
נשא לאשה את אמיליה מרים שלוש, ממנה צאצאיו בנים נכדים נינים ובני נינים.

אילן יוחסין

קישורים חיצוניים
   - ראיון מצולם עם הרב אברהם שלוש
 פרס על מפעל חיים לרב אברהם שלוש 
 ריאיון עם הרב שלוש בעיתון גמלאי כפר סבא

הערות שוליים

חברי מועצת הרבנות הראשית
רבנים ספרדיים ישראלים
בוגרי ישיבת מרכז הרב
אנשי היישוב ילידי הארץ
אברהם
כפר סבא: רבנים ראשיים
יהודים הקבורים בהר המנוחות
ישראלים שנולדו ב-1929
ישראלים שנפטרו ב-2021